
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 20T/91/2026 3826010741 28. 09. 2026 Mgr. Alexandra Čerňanská Pindejová ECLI:SK:OSPD:2026:3826010741.2
ROZSUDOK V MENE SLOVENSKEJ REPUBLIKY Okresný súd Prievidza v trestnej veci vedenej proti obvinenému A. B., nar. XX.XX.XXXX v C. D. C., trvale bytom C. D. C., E. D. XXX/XX, t.č. vo výkone väzby v Ústave na výkon trestu odňatia slobody a Ústave na výkon väzby Ilava, pre prečin nebezpečného vyhrážania podľa § 360 odsek 1, odsek 2 písmeno a), písmeno b) Trestného zákona s poukazom na § 138 písmeno d) Trestného zákona a § 139 odsek 1 písmeno c) Trestného zákona, samosudkyňou Mgr. Alexandrou Čerňanskou Pindejovou na verejnom zasadnutí konanom dňa 28. septembra 2026 v Bánovciach nad Bebravou, takto rozhodol: Podľa § 334 odsek 4 Trestného poriadku súd schvaľuje dohodu o vine a treste uzatvorenú medzi prokurátorom Okresnej prokuratúry Bánovce nad Bebravou a obvineným A. B., nar. XX.XX.XXXX zo dňa 02.09.2026, č.k. Pv 88/26/3301 - 40, čo potvrdzuje týmto rozsudkom: Obvinený A. B. D. XX.XX.XXXX F. C. D. C., trvale bytom C. D. C., E. D. XXX/XX, t.č. vo výkone väzby v Ústave na výkon trestu odňatia slobody a Ústave na výkon väzby Ilava je
v i n n ý, ž e
dňa 19.04.2026 v čase okolo 12:00 hod. v byte na ulici E. D. XXX/XX, C. D. C., v ktorom býva spoločne s poškodenou svojou sestrou G. B. k tejto pristúpil, dal jej facku otvorenou dlaňou na líce, následne ju oboma rukami chytil pod krk a začal poškodenú škrtiť, pričom sa jej vyhrážal slovami ,,...ak neodídeš z tohto bytu so svojimi deťmi, tak ťa zabijem...", čo u poškodenej vzbudilo dôvodnú obavu o jej život a zdravie, pričom nedošlo k takému zraneniu osôb, ktoré by si vyžiadalo lekárske ošetrenie, teda inému sa vyhrážal smrťou takým spôsobom, že to mohlo vzbudiť dôvodnú obavu a čin spáchal závažnejším spôsobom konania - násilím a súčasne na chránenej osobe - blízkej osobe - sestre, č í m s p á ch a l prečin nebezpečného vyhrážania podľa § 360 odsek 1, odsek 2 písmeno a), písmeno b) Trestného zákona s poukazom na § 138 písmeno d) Trestného zákona a § 139 odsek 1 písmeno c) Trestného zákona. Za
to
sa
o d s u d z u j e:
Podľa § 360 odsek 2 Trestného zákona, s použitím § 36 písmeno l) Trestného zákona,
§ 37 písmeno m) Trestného zákona, § 38 odsek 2 Trestného zákona na trest odňatia slobody vo výmere 8 (osem) mesiacov nepodmienečne. Podľa § 48 odsek 2 písmeno b) Trestného zákona súd obvineného zaraďuje na výkon trestu odňatia slobody do ústavu na výkon trestu odňatia slobody so stredným stupňom stráženia. odôvodnenie: Dňa 04.09.2026 bol Okresnému súdu Prievidza doručený návrh prokurátora Okresnej prokuratúry Bánovce nad Bebravou na schválenie dohody o vine a treste pod č.k. Pv XX/XX/XXXX, ktorú dohodu uzatvoril prokurátor Okresnej prokuratúry Bánovce nad Bebravou s obvineným dňa 02.09.2026 v znení uvedenom vo výrokovej časti tohto rozsudku. Konanie o dohode o vine a treste začal prokurátor z dôvodu, že výsledky vyšetrovania dostatočne odôvodňovali záver, že predmetný skutok je trestným činom, spáchal ho obvinený, pričom obvinený sa k jeho spáchaniu priznal a dôkazy nasvedčujú pravdivosti jeho priznania. Samosudkyňa preskúmala obsah podaného predmetného návrhu na schválenie dohody o vine a treste, ako i obsah celého na vec sa vzťahujúceho spisového materiálu a v zmysle § 331 odsek 1 písmeno a) Trestného poriadku určila termín verejného zasadnutia, na ktorý bol predvedený obvinený, upovedomený obhajca obvineného, prokurátor Okresnej prokuratúry Bánovce nad Bebravou a poškodená osoba. Na verejnom zasadnutí po prednesení návrhu dohody o vine a treste prokurátorom, obvinený na všetky otázky samosudkyne uvedené v ustanovení § 333 odsek 3 písmeno a) až j) Trestného poriadku odpovedal: ,,Áno". Samosudkyňa opätovne preskúmala v zmysle § 331 odsek 1 Trestného poriadku predložený návrh dohody o vine a treste, ako aj pripojený vyšetrovací (trestný spis) Okresného riaditeľstva Policajného zboru v Bánovciach nad Bebravou ČVS: H./F., pričom nezistila žiadne závažné porušenia procesných predpisov, ani že by navrhovaná dohoda o vine a treste bola zrejme neprimeraná alebo nespravodlivá. Preto v zmysle § 334 odsek 4 Trestného poriadku predmetnú dohodu o vine a treste samosudkyňa schválila, čo potvrdila rozsudkom, ktorý verejne vyhlásila. Poučenie: Proti tomuto rozsudku nie je prípustné odvolanie ani dovolanie, okrem dovolania podľa § 371 odsek 1 písmeno c) Trestného poriadku alebo § 371 odsek 2 druhá veta Trestného poriadku. Rozsudok nadobúda právoplatnosť vyhlásením.

